
Nr.SC2011-214/06.01.2011.                          Dr. Ing. GHEORGHE CIUHANDU

REFERAT

Privind  numirea membrilor unei Comisii care sa poarte discutii cu reprezentantiii Consiliului Judetean Timis referitor la implementarea  ,,Conceptului pentru dezvoltare –modernizare si valorificarea potentialului economic si de agrement al Aerodromului Cioca ”

 Se supune spre analiză  Comisiilor din cadrul Consiliului Local al Municipiului 

Timişoara adresa nr. CP2010-778/11.10.2010 a Consiliului Judetean Timis prin care solicita demararea discutiilor cu Consiliul Judetean Timis in vederea implementarii in parteneriat a ,,Conceptului pentru dezvoltare –modernizare si valorificarea popotentialului economic si de agrement al Aerodromului Cioca ”Concept aprobat prin Hotararea Consiliului Judetean Timis numarul  73/2010

  Aeroportul Utilitar Cioca din Timişoara este situat în partea de vest a localităţii, la circa 5 km distanţă de aceasta, într-o zonă cu o dezvoltare economică continuă determinată de investiţii private şi publice (PITT), respectiv între drumurile naţionale DN 6 si DN 59A  pe direcţia Timişoara – Cenad si Timişoara – Jimbolia si se intinde pe o suprafata totala de 97 ha, o parte din teren fiind proprietea Consiliului Judetean Timis iar pentru cealalalta parte exista litigiu pe rolul Inaltei Curti de Casatie si Justitie intre Consiliul Judetean si Consiliul Local Timisoara .
Acesta este unicul aeroport utilitar al Regiunii Vest Romania si este folosit de SC Aviaţia Utilitară Timişoara.
 Conform extrasului de carte funciara cu numarul 411569 provenita din conversia de pe hartie  a CF 137123 terenul pentru aterizare-decolare precum si clădirile aeroportului constand în hangar avioane, aerogara, corp garda şi cladire sediu administrativ sunt proprietatea Consiliului Local al Municipiului Timisoara.  

În prezent aeroportul are o pistă înierbată de 750 m lungime si o lăţime de 30 m, pentru activităţi specifice de zbor pe care se operează la vedere pe timp de zi precum şi construcţii destinate activităţii utilitare şi sportive . 

 Având în vedere cele de mai sus;

                                                             Propunem

1.Numirea unei Comisii care sa poarte discutii cu reprezentantiii Consiliului Judetean Timis referitor la implementarea  ,,Conceptului pentru dezvoltare –modernizare si valorificarea potentialului economic si de agrement al Aerodromului Cioca ”

    Membrii comisiei si numarul acestora propunem sa se stabileasca de catre  consiliul local, din randul consilierilor locali.

